## La Ciutat de les Arts i les Ciències acull les últimes actuacions del cicle d’estiu ‘Un llac de concerts’ a càrrec dels estudiants de Berklee València

*** Els concerts tindran lloc els dies 30 i 31 de juliol i 1 d’agost, a partir de les 19:00 hores, en l’escenari del passeig nord del Museu de les Ciències, amb accés lliure**

La Ciutat de les Arts i les Ciències i Berklee València presenten els últims concerts de la temporada d’estiu del cicle ‘Un llac de concerts’. Els pròxims esdeveniments tindran lloc el dimecres 30 i dijous 31 de juliol, així com el divendres 1 d’agost, a les 19:00 hores, en l’escenari situat en el passeig nord dels exteriors del Museu de les Ciències, un espai de lliure accés.

En estes sessions, seran els estudiants del programa d’estiu del campus els qui pugen a l’escenari per a interpretar una àmplia selecció d’estils musicals, des del *jazz* al *blues* i el *soul*, passant per músiques del món, flamenc, electrònica, *folk* o *funk*, entre altres.

Després d’una pausa, el cicle ‘Un llac de concerts’ continuarà el pròxim curs acadèmic, amb nous concerts programats per a finals d’agost i els mesos de setembre i octubre. Esta proposta musical gratuïta compta amb el suport de BBVA.

Fecha: 29/07/2025